62019CO0338_INF
A Bíróság (hetedik tanács) 2020. március 11‑i végzése – Telecom Italia
(C‑338/19. sz. ügy) (
1
)
„Előzetes döntéshozatal – A Bíróság eljárási szabályzatának 99. cikke – Állami támogatások – EUMSZ 108. cikk – 659/1999/EK rendelet – A támogatás tagállam által saját kezdeményezésre történő visszatéríttetése – 794/2004/EK rendelet – Alkalmazandó kamatláb”
1.
Államok által nyújtott támogatások – Tervezett támogatások – A Bizottsághoz való bejelentés – A Bizottság arra vonatkozó határozata, hogy nem emel kifogást – A támogatásnak a bejelentett támogatási tervnek megfelelő végrehajtása – A támogatás tagállam által saját kezdeményezésre és a bejelentett támogatási terv rendelkezései szerint történő visszatéríttetése – A 659/1999 rendeletben előírt szabályok alkalmazhatósága a támogatás visszaélésszerű felhasználásának eseteire – Hiány
(EUMSZ 108. cikk, harmadik bekezdés; 659/1999 tanácsi rendelet, 16. cikk)
(lásd: 20–27. pont)
2.
Államok által nyújtott támogatások – Tervezett támogatások – A Bizottsághoz való bejelentés – A Bizottság arra vonatkozó határozata, hogy nem emel kifogást – A támogatásnak a bejelentett támogatási tervnek megfelelő végrehajtása – A támogatás tagállam által saját kezdeményezésre és a bejelentett támogatási terv rendelkezései szerint történő visszatéríttetése – A kamatlábnak a nemzeti jog alkalmazásával történő meghatározása – Feltételek – A tényleges érvényesülés elvének tiszteletben tartása – Következmények
(EUMSZ 108. cikk, harmadik bekezdés; 794/2004 bizottsági rendelet, 9. cikk)
(lásd: 28–31. pont és a rendelkező rész)
Rendelkező rész
A 2008. január 30‑i 271/2008/EK bizottsági rendelettel módosított, az [EUMSZ 108.] cikk alkalmazására vonatkozó részletes szabályok megállapításáról szóló 659/1999/EK tanácsi rendelet végrehajtásáról szóló, 2004. április 21‑i 794/2004/EK bizottsági rendelet 9. cikkének (1) és (2) bekezdésében előírt kamatláb nem arra hivatott, hogy azt akkor alkalmazzák, amikor valamely nemzeti hatóság saját kezdeményezésre téríttet vissza valamely állami támogatást.
(
1
)	HL C 312., 2019.9.16.